
Basora bieu 
konosé tur 
huki di kas 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Daycare Dopey tambe ta komprometé ku ROA CN. Esaki ta nifiká ku e akohida di mucha ta kontinuá su kompromiso pa guia studiantenan di 
MOB dentro di e kompania i koperá den e konekshon entre edukashon vokashonal i merkado laboral. ROA CN ta gradisí Daycare Dopey pa su 
esfuerso durante e añanan ku a pasa i den futuro. 


WIM TA SPOKI 


Daycare Dopey tambe komprometé ku ROA 

Pronóstiko di 


tempu pa Boneiru 


Djamars 19 te Djárason 20 Sèptèmber 2023 
Parsialmente nublá i seku 


Ta parsialmente nublá i lo keda seku. E temperatura máksimo 
lo ta aproksimadamente 34°C, e temperatura mínimo mas o 
ménos 29°C. E bientu ost ta predominantemente moderá, for- 
sa 4, posiblemente de bes en kuando basta fuerte, forsa 5. 


Altura di ola: 1.0-1.5 m (4-5 pia) 


* Altura di ola válido pa laman grandi 


Pa selebrá Dia Mundial di Limpiesa, un grupo grandi a tene un akshon di limpiesa 
na kosta di bahia di Lac. Danki spesial ta bai na tur ku a yuda, inkluso Mangrove 
Maniacs i Clean Coast Bonaire. 
Akshon di limpiesa na Lac 

WIM TA SPOKI 


Smart Generation 2001 
N.V 
ta buska 
- Sales Manager 


Inf tel # 717-3886 


Balentina Blokken Fabriek 


ta buska 
- Blokker 


-Machine Operator 


Inf tel # 717-8910 


KRALENDIJK- Si sigui 
pensamentu di abogado 
dr. mr. Anthony Nicolaas, 
Wim van Huizen praktika- 
mente ta un spoki. Ayera 
Korte den Promé Instansia 
a atendé e kaso penal kontra 
Michael N. (51) i Suzanne 
T. (43) . Ministerio Públiko 
ta akusá nan di difamashon 
i menasa. Ta trata aki di e 
página di Facebook bou di 
e nòmber falsu Wim van 
Huizen. Aki riba a pone 
regularmente mensahenan 
ku kontenido ku ta instigá, 
menasá i/òf insultá. 
Ámbos sospechoso no a 
presentá den sala di korte. 
Abogado defensor a splika 


ku T. ta haña korte no ta 
outorisá pa persiguié. Esaki 
pasombra e ta disponé di 
un pasaporte diplomátiko. 
Ayera mainta T. a entregá 
un karta na dirigí na Korte 
Komun di Hustisia den kua 
e ta pidi daño i perhuisio. 
“E inprofeshonalismo, e 
falta di espertisio i estudio 
na e nivel haltu nesesario, 
e falta di eksperensia, ko- 
nosementu di hustisia ku 
Ministerio 
Públiko 
a/ta 
traha kuné den e kaso spe- 
sífiko aki ta echonan kas- 
tigabel pa lei mundial”, ta 
skirbí den e karta. 
Por a nota vários per- 
sona perhudiká den sala di 


korte. Tambe a entregá dos 
petishon pa daño i perhuis- 
io di parti e víktimanan. 
Dos reshèrshi tambe a bin 
presensia e kaso. 
Mester menshoná ku 
basta persona a resultá proi 
di Wim van Huizen den e 
periodo 5 di yüni 2020 te ku 
3 novèmber 2021. Un fiskal, 
reportero, vários polítiko 
i otro siudadano. E delito 
aki a tuma lugá por último 
den luna di novèmber 2021 
i ta awor e kaso a bin di- 
lanti hues. Pues por konklui 
ku a dura basta largu pro- 
mé ku a trese esaki dilanti. 
BONERIANO a aserka 
OM tokante esaki i segun 


OM e investigashon den e 
kaso tabata hopi kompleho 
i a tuma hopi tempu pa hasi 
e investigashon forénsiko. 
“Despues Ministerio Púb- 
liko mester a evaluá e dosié 
ku por sierto tabata basta 
kompliká. Mester a tene 
kuenta tambe ku disponibi- 
lidat den Korte”, segun fis- 
kal mayó Walter Kuypers. 
OM no ta amplia to- 
kante e kaso pa motibu ku 
ainda no a atendé den su 
kontenido. Na momentu ku 
kaba ku e kaso OM lo duna 
mas splikashon. Pa awor 
OM ta kla pa ku un solo 
kos. “Asuntu di menasa, 
sea ku e ta via medio sosial 


o di kalke otro manera, ta 
un prioridat di hustisia pa 
investigá esaki. Di ningun 
manera OM lo no aseptá 
ku ta menasá un persona i 
semper lo hasi lo máksimo 
pa haña i persiguí e persona 
òf personanan responsabel 
pa esaki. Menasa no ta un 
manera pa resolvé diferen- 
sia di opinion. Ta mas mihó 
dialogá ku otro pa por yega 
na solushon di e diferensia 
di opinion.” 
Korte den Prome Instan- 
sia a pospone tratamentu di 
e kaso indefiní. Tur kos ta 
indiká ku lo atendé e kaso 
kontra Suzanne T. i Mi- 
chael N. den aña 2024. 


KRALEDNIJK - Siu- 
dadanonan ku tin mester 
di protekshon èkstra, den 
luna di novèmber por 
pasa angua kontra corona 
ku un bakuna nobo. Ta 
konsehá e bakuna pa hen- 
de di 60 aña bai ariba i pa 
hende entre 18 i 60 aña 
ku tur aña mester pasa e 
angua di grip. E bakuna 
nobo ta intenshoná tambe 
pa hende muhé na estado 
i pa hende ku por ehèmpel 
preshon haltu, diabétis, 
problema ku pulmon i nir, 
i trahadónan den kuido. 
Pa motibu ku e bakunan- 
an anterior no ta protehá 
sufisientemente kontra e 
tiponan nobo di corona,e 


Pa esnan ku tin mester di protekshon èkstra 
Angua nobo kontra corona 


ta angua ta nesesario. 
E bakuna nobo ta pro- 
tehá hende ku un salú 
vulnerabel kontra hospi- 
talisashon debí na konta- 
gio ku e variantenan nobo 
di e vírùs. Di e manera 
aki e chèns ku hende ta 
muri pa motibu di corona 
ta bira mas chikitu. 
Pa 
hende 
vulnera- 
bel ta importante pa nan 
protehá nan mes kontra 
e vírùs. Tambe pa hende 
salú ku tin un hende vul- 
nerabel rònt di nan. For 
di 30 di òktober te ku 3 
di novèmber, trahadónan 
den kuido ku ta deseá es- 
aki, ta pasa angua promé. 
For di 6 di novèmber te 1 


di desèmber, siudadanon- 
an ku ta deseá, por pasa 
e angua . Nan por hasi 
esaki den sentro di bario 
na Antriol, Nort’i Sali- 
ña, Rincon i Tera Kòrá. 
Despues ta anunsiá dia i 


orario. Siudadanonan ku 
ta pasa angua den bario, 
no tin mester di traha sita 
pa esaki. Un tim di de- 
partamento di Salubridat 
Públiko por bai den bario 
pa pasa hende angua na 


kas tambe, si ta difísil pa 
nan bai sentro di bario. 
Si tin pregunta tokante e 
angua nobo por yama e 
number grátis 0800-0800 
durante ora di ofisina. 

KRALENDIJK 
– 
Despues di un paro chiki- 
tu na kosta di Haiti, Mateo 
a sigui pa Cuba. Na e mo- 
mentu akí e ta hopi serka 
di Jardines de la Reina. 
Jardines de la Reina 
desde 2010 ta protehá 
komo un parke nashonal. 
E tin un área di 2.170 kilo- 
meter kuadrá, konsistien- 
do di 600 isla chikitu i ta 
Cuba su área protehá di 
mas grandi. 
E parke tin ekosistema 
salú ku hopi diferente es- 
pesie marino, koral i pal’i 
mangel. Meskos ku na 
Boneiru, e parke marino 
ta un sitio importante pa 
turtuga subi i pone webu. 
E sentro di investi- 


Mateo a yega Cuba 


gashon di peska di Cuba 
a bin ta hasi investigashon 
di kapturá i marka turtuga 
desde 1989. Te asina leu 
no tin data ku a yega di 
kapturá turtuga di Bonei- 
ru den awanan Kubano. 
Pero Mateo ta demostrá 
nos un biá mas ku reserva 
marino ta un área impor- 
tante pa turtuga blanku na 
Boneiru. 
Gabriela ketu bai ta 
gosando di dje, landa- 
mentu kontentu na kosta 
di Colombia. 
Por sigui tur moveshon 
di Mateo i Gabriela via e 
web-site: https://www.bo- 
naireturtles.org/.../08/03/ 
mateoandgabriela/. 


KRALENDIJK – “Mi 
no ta kontra ningun hende 
òf kompania. Mi tin mas ku 
1 luna ta kana tur mainta 
Kaminda Yato Bako i e 
baki ku por mira riba e foto 
tin mas tempu ei nan i ta 
yen. Te asta a ara bira ku 
hende ta tira sushi tambe 
den e baki, un situashon a- 
higiéniko djis pegá ku un 
skol.” Esaki ta opservashon 


Situashon a-higiéniko pegá ku skol 


di un siudadano, kende ta 
hasi un yamada na e instan- 
sianan konserní pa remediá 
e situashon i kita e baki for 
di kaminda e ta. 
E preokupashon di e siu- 
dadano ta, ku 50 meter ban- 
da di e baki akí tin un skol. 
Anto tin kos ta hole stinki 
i tin muska. Ora pensa riba 
e muchanan inosente ku ta 
bishitá e skol pa un futuro 


mañan. Ku djis un muska 
ku a sinta den e baki bai 
sinta riba sèntwich di un di 
e muchanan, por resultá den 
un malesa fatal pa e mucha. 
“Por fabor esnan ku ta 
responsabel por kita e baki. 
Djis pensa si bo mes tin un 
yu ta bai e skol akí i e bira 
malu, pa e motibu di bak- 
teria di muska i e baki,” e 
siudadano ta skirbi. 


Smart Generation 2001 
N.V 
ta buska 
- Sales Manager 


Inf tel # 717-3886 


Balentina Blokken Fabriek 


ta buska 
- Blokker 


-Machine Operator 


Inf tel # 717-8910 


KRALENDIJK -- Un 
paso grandi pa dilanti, asi- 
na diputado James Kroon ta 
reakshoná riba e anunsio di 
Gobièrnu Hulandes pa re- 
servá 30 mion pa e próksi- 
mo aña, pa asina por drecha 
e forsa di kompra i kombatí 
pobresa na Karibe Hulan- 
des. For di 2025 e montante 
akí lo oumento anualmente 
ku 32 mion. 
“Naturalmente mi ta 
konforme,” 
Diputado 
Kroon ta bisa, pero no lu- 
bidá ku preis tambe a subi 


Mester di mas 


bastante den e último aña. 
“Pa e motibu ei mi ta mira 
e 30 mion ei komo un paso 
intermedio. Ta hopi sèn, 
pero e no ta sufisiente pa 
kaba ku pobresa.” 
Sekretario di Estado van 
Huffelen tambe ta rekonosé 
esei. Nos ta warda ku ansha 
riba e rapòrt di Komishon 
Thodé ku mester keda pre- 
sentá komienso di òktober. 
E ora ei lo keda demostrá 
kon grandi e diskrepansia 
entre e salario mínimo, e 
kompensashonnan i tambe 


loke e hendenan mester di 
bèrdat pa por biba di dje, 
segun e diputado. 
Diputado Kroon ta urgi 
Gabinete pa tuma e konse- 
honan di e komishon hopi 
na serio i pa tuma un desis- 
hon lihé pa ku e introduk- 
shon di un mínimo sosial. 
Diputado Kroon: “Mi 
no ta pidi solamente pa 
oumentá suèldu, pero min- 
isterionan mester ta segun 
mi mas aktivo den baha e 
gastunan di kosto di bida. 
Komo Kolegio Ehekutivo 
nos ta kla pa huntu ku Den 
Haag nos insentivá e lucha 
kontra pobresa.” 
E 30 mion euro ku Gabi- 
nete ke invertí èkstra den 
2024 na e islanan BES, 
di akuerdo ku Diputado 
Kroon, por keda usá pa ou- 
mento di e kompensashon, 
e suma adishonal pa yu, 


transporte públiko pagabel 
i banko di kuminda. Mas 
aleu ta bai chek e posibi- 
lidat huntu ku dunadónan 
di trabou i sindikato pa 
un oumento adishonal di 
e suèldu mínimo manera 


e ta preskribí den lei. “Tur 
hende, spesialmente e hen- 
denan ku e suèldunan mas 
abou, ta bai nota algu di e 
kontribushon èkstra. Esei 
mi ta kontentu kuné,” 
Diputado Kroon a bisa. 

MADAM 
X 
Lesa i bolbe lesa 


Den bida tin kosnan straño ta sosodé. Kosnan ku ta pone bo pen- 
sa i pensa, pero ku ta kosnan ku por pasa. Mi ke konta boso kiko a 
pasa ku mi ruman Henky. Su nòmber ofisial mes ta Hendrik, pero 
na kas semper nos a yam’é Henky. E ta di felis memoria. Henky a 
muri di Covid den e promé simannan ku e enfermedat teribel aki a 
yega nos dushi Boneiru. 
Na momentu ku Henky a kumpli 18 aña a yam’é pa bai ‘dienst’ 
servisio militar. Pero Henky no kier a bai ‘dienst’. I el a skapa. El 
a pidi i haña ‘vrijstelling’. Pero kon? Despues ku el a muri mi a bai 
‘ruim op’ su kosnan i a topa ku e karta ku el a skirbi pa pidi ‘vrijstel- 
ling’. 
E tempu aya un hóben ku keda yamá pa servisio militar obligatorio 
mester a bai. No tabatin skapatorio fásil. Bo mester tin bon argu- 
mento pa logra ku e minister konserní, den e tempu aya di Antia 
Hulandes, enkargá ku asuntunan general, si mi no ta kiboká, ta 
duna bo dispensashon. 
Henky sinembargo a haña dispensashon. Probablemente no pa- 
sobra su argumentunan tabata asina bon, sino mas bien mi ta kere 
pasobra e minister konserní lo no tabatin tempu pa bolbe lesa e 
karta di Henky aki mas biá, pa asina komprondé su situashon. 
Henky a skirbi e minister konserní: “Su Ekselensia, pa medio di 
esaki mi ke hasi un petishon na Bo pa duna mi dispensashon di 
servisio militar. E motibu pa esaki ta un tiki eksepshonal i p’esei mi 
ke splika esaki detayá, pa asina Bo komprond’é bon.” 
“Mi tata ku mi tabata biba huntu den un kas i nos tabatin un radio 
i un televishon. E tabata viudo i ami soltero. Pegá ku nos, na e 
otro banda di kaya, tabata biba un viuda i su yu muhé, ámbos ku 
aparensia bunita i sin televishon. 
“Pa motibu ku nan no tabatin televishon, nan tabata akudí serka 
nos pa wak sierto programanan, spesialmente novela di Venevi- 
sion. Mi a namorá di e viuda i a kasa kuné. Mi tata a namorá di 


e yu muhé di mi kasá i nan tambe a kasa, pero e ora ei e proble- 
manan a kuminsá.” 
“Komo ku mi tata a kasa ku yu muhé di mi kasá, pues mi yu muhé 
tambe, mi yu muhé ta na e momentu aki mi mama. Na mes mo- 
mentu mi ta su tata, komo ku mi ta kasá ku su mama. Mas aleu 
mi tata a bira mi suegro, pasobra mi esposa ta su suegra tambe.” 
“Mi kasá mientrastantu a haña un yu hòmber, ku alabes ta ru- 
man hòmber di mi suegra, pasobra esaki ta ruman muhé di mi yu 
hòmber. Pues mi suegra ta tambe su tanta. E esposa hóben di mi 
tata ta bira tambe mi mama i su yu hòmber ta bira pues mi ruman 
hòmber: mi yu hòmber ta awor tio di mi nietu, pasobra e ta ruman 
di mi yu muhé. Komo ku mi ta kasá ku su wela, mi ta su welo, pues 
welo di mi ruman hòmber. I komo ku e welo di mi ruman ta mi welo 
tambe, mi ta pa e motibu welo di mi mes.” 
“Mirando e situashon aki, Ekselensia, mi ke pidi bo pa duna mi 
dispensashon di servisio militar obligatorio. Pues ku lei no ta pèr- 
mití ku un tata, esaki su yu hòmber i nietu ta na mes momentu den 
servisio militar.” 
Te asina leu e karta ku Henky a manda pa minister di asuntunan 
general di Antia Hulandes, pidiendo dispensashon, loke el a haña 
tambe. 
Mi ta komprondé ku e situashon di Henky aki ta úniko, pero ta kos 
ku ta posibel. Lesa e karta aki, bolbe les’é, bolbe les’é, kisas pinta 
un skema miéntras ku bo ta lesa. Lo bo mira ku e situashon aki 
ta klòp. Pero e no ta bèrdat. E situashon aki nunka a eksistí den 
nos famia. 
Ku mi ruman Henry sosegá na pas. E ta derá te patras den un 
graf na e kompleho mas na nort den santana ‘Nos Sosiegu’ di 
‘Consuelo Memorial’. 
(ps. Esaki no ta propaganda) 


KRALENDIJK – Re- 
sientemente Konseho Insu- 
lar a organisá un enkuentro 
informal ku miembronan 
di Konseho Insular di Sint- 
Eustatius i Saba. 
Meta di enkuentro ta- 
bata pa estrechá e lasonan 
ku koleganan di e dos is- 


Konseho Insular a risibí koleganan di isla riba 


lanan di Isla Riba. Ámbos 
delegashon ku a biaha pa 
Boneiru relashoná ku sele- 
brashon di Dia di Boneiru, 
tabata invitado tambe pa e 
reunion solèm na Passan- 
grahan. Durante e enkuen- 
tro informal a papia tokante 
diferente tópiko di interes 


komun, entre otro kuido di 
salú i seguro di malesa. 
A 
kombersá 
tambe 
riba 
koherensia 
entre 
islanan,Hulanda Karibense 
i Hulanda Oropeo. E miem- 
bronan a diskutí tambe riba 
e kambionan ku ministe- 
rio di Asuntunan Interno 


i Relashonnan den Reino 
(BZK) a proponé unilater- 
almente den WolBES i Fin- 
BES i kambionan proponé 
den e sistema di impuesto. 
E desaroyonan resien i 
e preokupashonnan na tur e 
tres islanan, a duna un im- 
pulso nobo na e idea pa for- 


tifiká e kolaborashon mutuo 
i krea un plataforma per- 
manente kaminda konseho 
insular di e tres islanan por 
topa ku otro, deliberá, at- 
endé ku problemanan ko- 
mun i forma solushonnan 
i opinionnan komun na un 
manera regular i struktural. 

LIBERTAT, KIKO E TA? 


"... warda Su statutonan i Su mandamentunan ku mi ta 
dunabo awe, pa bai bon ku bo i ku bo yunan despues di 
bo, ..." Deuteronomio 4:40(BS) 


Nos ta gosa bastante privilegio bibando riba un isla de- 
mokrátiko. Sin duda un di e privilegionan akí ta libertat. Nos 
ta konvensé ku tur hende mester ta kompletamente liber pa 
pensa, bisa, òf hasi loke nan ta deseá, sin restrikshon i sin 
ser kontrolá pa otro. Segun nos konsepto, esaki ta libertat! 
Ma e konsepto akí di libertat ta un konsepto kiboká. 
Ningun persona ta KOMPLETAMENTE LIBER pa hasi òf 
bisa loke e ke! Esei lo bira un situashon kaótiko. Hende 
ta haña Dios Su mandamentunan fèrfelu. Dikon? Pasobra 
segun nan opinion, esakinan ta stroba nan di gosa bida 
manera nan ke. Ma en realidat, e restrikshonnan di libertat 
ku Skritura ta duna, ta pa mesun motibu ku demokrasia ta 
limitá libertat di su siudadanonan ... pa protehá nos mes i 
otronan. E versíkulo ariba ta indiká ku si nos warda Dios 
Su mandamentunan kos lo bai bon ku nos i ku nos yunan. 
Pues Dios Su mandamentunan ta limitá libertat pa nos pro- 
pio bienestar! Siguramente nos lo sufri konsekuensia si nos 
ignorá Su mandamentunan, sea den e bida akí òf despues 
di morto. 
Nos ta bin komprendé anto ku libertat berdadero NO ta e 
abilidat pa hasi òf bisa loke nos ke. Libertat berdadero ta e 
abilidat pa hasi òf bisa loke bo mester hasi òf bisa ... e abili- 
dat pa hasi òf bisa loke ta korekto i bon. En realidat, libertat 
berdadero ta e abilidat pa hasi òf bisa loke DIOS ke! 


"... si e Yu [Hesus] hasi boso liber, di bèrdat lo boso ta liber." 
Juan 8:36 


Dean Ressler 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Gregorio Gomez Quero 02 
13.00 Aki Boneiru: 
Stinapa Green House den kura 
di FCB 
14.00 Herensia: 
Arthur Bernard Lamour 
15.00 BAPA: 
Bida Di Antes Na Magasina Di 
Rei - Mack Alberto 


16.00 Herensia Korsou: 
Martha Dijkhof 
17.00 Aki Boneiru: 
Museo di Chon i Norma Theodora 
18.00 Herensia: 
Antonio Sint Jago (Isla Falkon) 
19.00 BAPA: 
Pastor Ogando 



20.00 Herensia: 

WalterCoffie (Santana Protestant) 
21.00 Aki Boneiru: 
Bondoet 2020 
22.00 Herensia: 
Villa Antonia, Edith Strauss & 
Juliana Angela 
23.00 BAPA: 
Ria - Rosemarie Heitkonig 

KRALENDIJK – Ak- 
tualmente riba enkargo di 
Bonaire Overheids Gebou- 
wen (BOG) ta trahando 
riba Kompleho Deportivo 
Jorge Nicolaas na Kaya 
Amsterdam. Ta pone entre 
otro un dak nobo. Esaki re- 
lashoná ku e echo ku e dak 
ta pasa awa na vários ka- 
minda. Tambe ta bai pone 
lus di LED ku ta gasta me- 
nos koriente i ku ta kumpli 
ku reglanan internashonal 
pa lus ora tin kompetensia 
deportivo. 


BOG ta ehekutá diferente renobashon di dak 


Espektativa ta ku e tra- 
bou akí ta bai dura un si- 
man. Durante e periodo 
akí e sala di deporte no ta 
aksesibel pa públiko. Ya 
kaba usuarionan a risibí 
informashon apart tokante 
esaki. BOG ta ehekutá e 
trabou di mantenshon den 
sinkronisashon estrecho ku 
Indebon i e kontratistanan 
RMD Advies & Ontwik- 
keling i Bonaire Installa- 
tietechniek. E partidonan 
ke traha huntu pa yega na 
profeshonalisashon 
di 
e 


kompleho deportivo. Man- 
tenshon periódiko ta esen- 
sial den esaki. Na e ofisina 
kompartí di BHM, BOG i 
TCB na Kaya Grandi tam- 
be a kuminsá ku trabou di 
mantenshon. Meskos ku 
na e sala di deporte Jorge 
Nicolaas, akí tambe ta 
renobá e dak. Na momentu 
ku ta ehekutando e trabou 
akí, kuminsamentu di Kaya 
Grandi ta será. Ta verwagt 
ku e parti di e kaya akí ta 
aksesibel atrobe pa tráfiko 
for di 24 di sèptèmber. 

KRALENDIJK 
– 
‘Ons Koloniaal Verleden 
in 50 Voorwerpen’, ta un 
buki nobo ku ta ofresé un 
perspektiva fresku riba e 
historia kolonial ku a for- 
ma Hulanda aktual. 
E 
buki 
ta 
inkluí 
sinkuenta relato skirbí 
pa un variedat di kontri- 
buidó, for di hóbennan 
historiadó te skirbidónan 
renombrá. E ta reta e 


Buki nobo tokante pasado kolonial 


narativa tradishonal di ko- 
lonialismo dor di pone at- 
enshon riba relatonan ku 
anteriormente a keda neg- 
lishá i individuonan ku a 
pasa desapersibí. 
Editá pa Valika Smeul- 
ders, Wayne Modest, Shei- 
la Sitalsing, Wieteke van 
Zeil i Tjerk Gualthérie van 
Weezel, e buki ta ofresé un 
vershon diferente di heren- 
sia kolonial di e nashon, ku- 


briendo tópikonan mane- 
ra kòfi, suku, historianan 
familiar i mas. 
E buki nobo ta inkluí 
kontribushon 
di 
figu- 
ranan konosí den Karibe, 
manera Izaline Calister, 
Gershwin 
Bonevacia, 
i Noraly Beyer, ku ta 
agregá profundidat i di- 
versidat na eksplorashon 
di historia kolonial. 


KRALENDIJK -- Je- 
tAir Caribbean ta kontemp- 
lando pa regresá riba e ruta 
entre Kòrsou, Boneiru i 
Aruba. Esaki di akuerdo ku 
un publikashon di Bonaire. 
nu. 
Aunke e e kompania di 
aviashon resientemente a 
anunsiá suspenshon tem- 
poral di práktikamente tur 
ruta, ku eksepshon di St. 
Maarten i Medellin, debí 
na falta di un propio avion, 
awor e kompania ta kon- 
siderando pa no solamente 
sigui e rutanan resiente- 
mente eliminá, pero tambe 


JetAir Caribbean ta kontemplá pa reintrodusí 
buelo pa Aruba i Boneiru 


konsiderá pa ekspandé na 
ret di destinashon. 
E kompania ta pensan- 
do tambe riba un regreso 
pa destinashonnan nobo, 
inkluyendo Boneiru i Aru- 
ba. Aunke JetAir a bula pa 
Aruba pa un tempu basta 
largu, e kompania a stòp ku 
e ruta pa Boneiru un par di 
siman despues di a intro- 
dusí esaki. 
E kompania ta menshoná 
tambe ku nan ta trahando 
duru pa haña avion pa rem- 
plasá nan úniko avion Fok- 
ker 70 ku nan ta disponé di 
dje aktualmente. 


KRALENDIJK 
-- 
Fundashon Apoyo Edu- 
kativo Boneiru ta invitá 
tur mayor di alumno 
di grupo 7 i 8 i promé 
dos aña di enseñansa 
sekundario ku ta biba na 
Rincon, Nikiboko, Ant- 
riol i Nort Saliña, pa un 
anochi informativo to- 
kante e proyekto Mento- 
ria serka di kas. 
Pa medio di e proyekto 
akí ta ofresé guia na e 
alumnonan pa nan por tin 
mas éksito na skol. Si ta 
deseá pa registrá e yu pa 
e programa, por hasi esei 
na fin di e anochi. 
E anochi di infor- 
mashon ta tuma lugá awe 


Anochi di informashon tokante 
mentoria serka di kas 


djaweps 21 di sèptèmber 
na Sentro di Bario Tera 
Kòrá, di 7’or pa 8’or. 
Na desèmber 2016 a 
lanta Fundashon Apoyo 
Edukativo Boneiru ku 
e meta pa ofresé apoyo 
edukativo na partikular- 
mente mucha den situ- 
ashon vulnerabel pa loke 
ta trata nan karera es- 
kolar. 
Pa logra e meta di 
apoyo efektivo na mucha 
pa mas éksito na skol, na 
2018 e fundashon a inisiá 
e proyekto Mentoria ser- 
ka di kas. 
Fundashon 
Apoyo 
Edukativo 
Boneiru 
ta 
kontinuá den aña eskolar 


2023-2024 ku su proyek- 
to Mentoria serka di kas. 
Ya ta di sinku aña ku ta 
ofresé e mentoria akí na 
alumnonan ku mester di 
e apoyo pa mihó éksito 
na skol. E enfoke ta riba 
mucha di grupo 7 i 8 di 
enseñansa primario i e 
promé 2 aña di enseñansa 
sekundario. 
Pa medio di e proyek- 
to akí, ya e fundashon a 
logra ofresé asistensia 
na 2 grupo di alumno. E 
alumnonan ku a risibí e 
mentoria a bai dilanti den 
nan karera eskolar i ade- 
mas por a nota progreso 
pa ku nan motivashon pa 
skol i aktitut pa ku siña- 


mentu. 
E proyekto Mentoria 
serka di kas a kuminsá 
na Rincon i ta sigui ofre- 
sé e servisio di mentoria 


na alumnonan di Rincon 
i awor ta kuminsá ku e 
mentoria na Nikiboko, 
Antriol i Nort Saliña. 


KRALENDIJK 
-- 
Modifikashonnan ku ta 
proponiendo den e lei di 
impuesto BES, ta pone ku 
algun outo por subi basta 
konsiderabel den preis. 
Esaki ta afektá spesial- 
mente pikòp di ku un solo 
kabina i tambe outo ku ta 
usa pa entregá kos. 
For di un publikashon 
di Bonaire.nu por konkluí 
ku sí aseptá e proposis- 
honnan den Tweede Ka- 
mer, e vehíkulonan akí no 
ta kai mas bou di e tarifa 
di ABB regular, sino nan 


Dor di kambionan den lei impuesto BES 
Outo ta bira mas karu 


ta kai bou di e tarifa haltu. 
E tarifa di ABB regular 
na Boneiru ta 8%, mien- 
trastantu e tarifa haltu ta 
25%. 
Na Islanan Ariba e tar- 
ifa di ABB regular ta 6%, 
e tarifa haltu progresivo ta 
dependé di balor di e mod- 
elo di outo, ku tarifanan 
progresivo di 10, 18, 22 i 
30%. 
Tin sierto eksepshon sí 
den e proposishon nobo, 
por ehèmpel pa loke ta tra- 
ta waha di morto i outonan 
pa polis i brantwer. 

Angua nobo pa corona a yega 
Tonchi. Ma pèrdè konteo ta 
kuantu nan ta. 


Awèl si, Rona mester buska un santa- 
nan awor si. Banda di Aruba tin un di 
bestia, e wak un chèns einan sosegá su 
kurpa. 


Inlubidabel© 


Tempu di chiké 
Kompa Can a konta tambe 
dje tempu di chiké den san- 
tana di Rincon. Chiké ta- 
bata un sekshon parti sùit 
di e santana aki na unda 
tabata dera e hendenan ku 
no a hiba un bon bida kris- 
tian i ku, manera nan sa 
bisa, "no tabata kumpli ku 
kuaresma". 
Chiké bon mirá ta referí 
na porko. Un lugá, kurá, 
na unda tabata kria porko 
nan tabata yama chiké. 
Di manera pues ku tabata 
kompará hendenan ku dera 
den chiké komo porko. Den 
santana katóliko di Playa 
tambe tabatin un sekshon 
yamá chiké. 
Kompa Can: “E chiké taba- 
ta será ku rama i no taba- 
tin kèlder aden. Tabata un 
sekshon deskuidá. Famia 
di e personanan aki, na mo- 


mentu ku nan muri, mester 
a pasa den un bèrgwensa 
formal. Pastor no tabata 
hasi niun seremonia di en- 
tiero. Ta di saka e defuntu 
hiba santana. I e defuntu 
no por a pasa tampoko dor 
di e porta normal di san- 
tana. Ta riba trankera nan 
tabata pasa e kaha.” 


Abolishon 
Eduardo (Wawa) Jacobino 
a skirbi tokante abolishon di 
e lei di chiké: “Ta John Fla- 
mashi a pone ku a kita lei 
di chiké. John Flamashi no 
tabata hiba un bida masha 
kristian. Pero e tabata sòru 
sí pa su yunan bai misa. E 
mes no tabata bai misa i, 
manera ta bisa, e no tabata 
kumpli ku kuaresma.” 
"Anke ku John no sa bai 
bisa i asistí na entiero, dia 
ku el a muri sí hopi hende a 


kompañ’é pa su último lugá 
di sosiegu. A surgi un insi- 
dente dia ku John Flamashi 
a muri. Pastor di Rincon a 
argumentá ku no por dera 
John den santana, paso- 
bra e no tabata kumpli ku 
kuaresma. Mester a dera 
John den chiké, ku tabata 
keda patras di e santana 
grandi di Rincon. Anto 
chiké no tabatin porta. Ta di 
patras mester a drenta." 
"Di tur manera, a bini hopi 
werewere ora ku morto di 
John Flamashi a kai, komo 
ku e rumannan di su kasá, 
ku tabata Shon Mi i Lòchi, 
sí tabata pilánan di misa di 
Rincon. Despues di hopi 
diskushon, hopi werewere, 


pastor a disidí ku ta dera 
John den santana normal i 
no den chiké, pero sí pegá 
ku e muraya di sùit, banda 
di chiké", segun Jacobino. 


acobino ta konkluí: "Desde 
e morto di John Flamashi e 
reglanan aki di deramentu 
a kambia. Hopi hende di 


Rincon a asistí na entiero 
di John Flamashi. Asuntu 
di chiké a kaba pa un i tur. 
Na morto di John Flamashi 
a kambia lei." 
Johannes 
Vindicianus 
Schermer, kasá di Maria 
Petronella Ellis, a nase na 
1878 i a muri na 1928. 


Kompa Can Koeks; Agensia 
funerario di Rincon (2) 
Tabatin dos persona den e Rincon di ántes ku tabata fungi komo un tipo di agensia fu- 
nerario. Un di nan tabata Lucien Beaumont i e otro, mas konosí, Kompa Can Koeks. 
Su nòmber ofisial tabata Candido Koeks. Nan tabata operá lòs for di Sociedad San 
Antonio de Padua. Kompa Can tabata atendé dirèkt ku famianan di e defuntu. 


Fielnan den misa di Rincon. 


Kompa Can na edat haltu tempu ku mi tabatin ent- 
revista kuné. 


Djaweps 21 sèptèmber 2023 
9 


Nòchi Willem, konsehero di Union Sindikal Boneriano, USIBO 
Sindikalismo na Boneiru(36) 


Un pabien na Selibon 
ku a sigui e ehèmpel di 
BWM i a adaptá e orario 
di trabou di rekohé su- 
shi den barionan relas- 
honá ku e klima eks- 
traordinario kayente ku 
ta asotando nos na Bo- 
neiru. Ainda falta e sek- 
tor di konstrukshon pa 
sigui ku e bon ehèmpel 
aki i demonstrá ku nan 
tambe tin salú i produk- 
tividat di e trahadó den 
konstrukshon na pechu 
i no ta kore solamente 
tras di sèn. 
Sindikalismo modèrno 
mester keda insistí ku 
sirkumstansianan 
lab- 
oral ta mes importante 
ku kondishonnan lab- 
oral manera salario i 
otro kondishonnan di 
karakter material. Ambi- 
ente di trabou, e edifisio 
i ofisina na unda bo ta 
traha ku su fasilidatnan, 
iluminashon, mobilario, 
hèrmènt i instrumen- 
tonan pa eheresé bo 
trabou optimal, protek- 
shon di salú, hygiena, 
pero tambe reglanan di 
atendé ku otro riba flur 
di trabou ta mes im- 
portante pa garantisá 
trabou digno manera 


e organisashon inter- 
nashonal di trabou ILO 
ta preskribí. Mas optimal 
e ambiente di trabou ta, 
mas produktivo e tra- 
hadó ta. Mas produktivo 
e trahadó ta mas bene- 
fisio e kompania tin ku 
por tradusí e ora ei den 
mehorá 
kondishonnan 
laboral tambe. Un punto 
di atenshon pa sindika- 
lismo na Boneiru ta e 
fenómeno ku pa motibu 
ku kuido médiko no ta 
tur ora posibel na Bo- 
neiru mes, pashèntnan 
mester bai sea Kòrsou, 
Aruba, 
Colombia 
òf 
Ulanda pa tratamentu 
mas speshalisá. Hopi bi- 
aha esaki ta trese kuné 
ku e pashènt en kues- 
tion mester di un kom- 
pañante. Te awor aki e 
kompañante si e mes ta 
un trahadó por regla ku 
su dunadó di trabou pa 
koperá kuné. 
Sinembargo e koper- 
ashon aki ta den e sen- 
tido ku e kompañante 


mester tuma dianan di 
fakansi no pagá òf kita 
nan for di su dianan le- 
gal di fakansi ku e tin 
pa aña. Pues no tin un 
base legal pa regla e 
situashon aki. 
Den seno di Diálogo 
Sentral e tema aki ta 
hopi aktual i diskush- 
onnan ta andando kon 
por bai regla e asuntu 
aki den un forma legal 
di moda ku e trahadó 
kompañante no mester 
bira viktima pasobra e 
ta duna un man na un 
pashènt ku riba òrdu di 
dokter mester bai afó 
pa tratamentu avansá 
pero ku alabes mester 
bai ku un kompañante. 
Esaki sigur ta un punto 
ku sindikalismo na Bo- 
neiru lo para su tras pa 
keda reglá a base di un 
lei pa asina garantisá ku 
e kompañante/trahadó 
no ta sali perhudiká. 
Nos a tuma nota ku 
entrante 1 di òktober 
awor 
gobièrnu 
Ulan- 


des a disidí di oumentá 
tantu ònderstant komo 
penshun di biuda i di 
huèrfano na e punto di 
referensia(ijkpunt) 
di 
minimo sosial. 
Esaki nan a hasi kaba 
entrante 1 di yanüari 
2023 pa loke ta penshun 
di behes. 
Nos mester ta konsiente 
si ku nos ta ainda leu 
for di yega kaminda nos 
mester ta. E punto di 
referensia, na Ulandes 
e ijkpunt aktual ta ketu 
bai 30% ménos di loke e 
minimo sosial mester ta. 
Konsekuentemente nos 
sueldonan minimo ainda 
no a yega na e altura 
real kaminda nos por 
bisa ku trabou ta paga. 
No lubidá ku e fenóme- 
no di pobresa en gen- 
eral i mui en partikular 
pobresa bou di esnan 
ku ta traha ketu bai ta 
un issue sindikal ku no 
a keda solushoná struk- 
turalmente. 
Ta riba esaki e dos man- 


ifestashonnan popular 
di 5 di mei 2022 i 12 
di mei 2023 ku USIBO 
a organisá i kordiná 
ku éksito a konsentrá. 
Mester ta bon kla ku e 
punto di salida ei ketu 
bai ta na vigor, esta 
stipulá un minimo sos- 
ial realístiko pa islanan 
BES, di moda ku por fin 
por bai stipulá tambe un 
sueldo minimo husto pa 
esnan ku ta traha. Pa 
fin di luna aki e rapòrt di 
komishon Glen Thodé 
mester ta kla i e ora ei 
lo tin datonan konkreto 
riba mesa. 
For di awor sindikalis- 
mo i otro gruponan ku 
a sostené e dos mani- 
festashonnan mester ta 
alerta pa informá nan 
miembresia i pueblo en 
general i pa nan tuma 
un posishon fuerte i kla 
den e asuntu aki. Nos a 
demonstrá ku UNION 
ta forsa. Awor nos mes- 
ter hasi e UNION aki 
aun mas grandi, paso- 
bra ela prueba ku e ta 
move serunan. No laga 
e oportunidat aki pasa 
bai voorbij. 


KRALENDIJK -- Un 
makutu di apresio ta bai na 
tur trahadó di SELIBON di 
diferente departamentunan 
ku a pone nan mes disponi- 
bel pa lanta mas tempran 
pa duna servisio ku amor 
i pashon na pueblo di Bo- 
neiru i asina trata na evitá 
e kalor inmenso ku ta aso- 
tando nos isla. 
Un rekordatorio ku e 
dianan akí rekohementu 


Trahadónan di SELIBON ku amor pa pueblo 


di sushi na kas i negoshi, 
ta kuminsá for di mitar di 
sinku di mainta. Esaki ta 
konta tambe pa e personal 
ku ta hasi limpiesa den sen- 
tro di siudat i den bario, 
pero tambe na playanan. 
Riba kombinashon di 
foto por mira trahadónan 
di SELIBON ta prepará pa 
kuminsá ku nan trabou den 
ora tempran di mainta. 

Semper e santana aki a 
fasiná mi. Fo’i e promé biá 
kaba ku mi a bishitá Aruba 
na fin di dékada sesenta 
komo mucha, mi ruman Er- 
ika a hiba mi e santana aki, 
ku den e tempu ei sinem- 
bargo no tabatin asina tantu 
graf manera awendia. 
Pa yega e santana aki 
simplemente ta yega Baby 
Beach i sigui kore bai pa- 
tras riba e kaminda di san- 
tu. Henter e área ei ta kubrí 


Santana di bestia na Aruba un atrakshon mundial 


Pa: Bòi Antoin 


Aruba tin un atrakshon turístiko hopi spesial. Ta trata 
di un santana di kachó. Tin algun shen graf di kachó 
na e sitio aki, pegá ku Baby Beach, San Nicolas. Tambe 
algun graf di pushi. Anteriormente e aña aki, asistí pa 
Robby Solognier i su kolega Ales Koolman di Biblioteca 
Nacional di Aruba, nos a traha un reportahe di e san- 
tana aki. Nos a bai ku Leon Berénos, ku a konta historia 
di e santana aki, ku tin alrededor di 100 aña di eksisten- 
sia. 
ku graf di kachó. Tin tambe 
algun graf di pushi, ku foto 
ariba. P’esei por konkluí ku 
ta pushi. 
Diferente di e graf aki 
ta identifiká ku nòmber dje 
animal derá, tin bes asta 
ku fam di e doño. Ademas 
ku fecha di morto i fayesi- 
mentu. 
Leon Berénos a konta 
ku tabata den añanan binti, 
tempu ku merikanonan a 
kuminsá yega Aruba den 

kuadro di konstrukshon di 
e refineria di Lago (Esso) 
nan a kuminsá ta dera nan 
kachónan na e sitio aki. Un 
motibu ta ku ta fásil pa koba 
buraku den e suela di santu 
di laman. Pues e tin alred- 
edor di 100 aña ta eksistí. 
Leon Berénos a splika: 
“Mester komprondé ku e 
merikanonan aki tabata bin 
biba na Aruba i tabata bini 
ku nan bestianan di kas. No 
kualké kachó, sino kachó di 
rasa. Na momentu ku nan 
bestianan di kas fayesé nan 
tabata opta pa dera nan i e 


sitio aki a resultá ideal.” 
E empleadonan di Lago 
Oil & Transport Company 
tabata den posishon haltu. 
A traha kas bunita i luhoso 
pa nan na Seru Colorado. E 
bario luhoso aki a haña e 
nòmber di ‘Colony’.” 
Atraves di añanan, se- 
gun mas hende a bin biba 
den barionan kreá pa Lago, 
manera Lago Heights, Esso- 
ville, mas hende a kuminsá 
ta dera nan bestianan di kas 
na e sitio aki, un ritual ku te 
awe ta eksistí. 


KRALENDIJK 
-- 
Durante e último dianan 
a duna diferente prosès- 
ferbal pa violashon den 
tráfiko. A para i kontrolá 
vários vehíkulo na dife- 
rente sitio. 
A duna dos (2) prosès- 
ferbal pa manehá sin 
plachi di number, un (1) 
prosèsferbal pa manehá 
sin reibeweis bálido, un 


Skuter konfiská 
Diferente prosèsferbal pa violashon den tráfiko 


(1) prosèsferbal pa mane- 
há sin hèlm bistí i un (1) 
prosèsferbal pa uso di tele- 
fòn miéntras ta stür. 
Riba djamars 19 di sèp- 
tèmber, alrededor di 6 or 
di atardi, un patruya a spòt 
un hòmber ku un hèlm bistí 
pushando un skuter riba 
Kaya Gobernador N. De- 
brot. Na momentu ku el a 
mira polis, e hòmber a ku- 


minsá aktua di forma so- 
spechoso. 
Pa e motibu aki e agen- 
tenan a aserk’é pa un kòn- 
tròl. Despues di un inves- 
tigashon mas aleu por a 
konkluí ku e skuter prob- 
ablemente ta prosedente 
di ladronisia i a konfiská 
esaki. E kaso ta den inves- 
tigashon. 


KRALENDIJK -- Al- 
rededor di 9.30 or di ano- 
chi riba djamars 19 di 
sèptèmber, ‘meldkamer’ 
sentral a risibí notifi- 
kashon tokante huma ku 
tabata sali for di un edi- 
fisio situá na Kaya Nikita. 


Kandela den edifisio 


Brantwer a akudí na e si- 
tio i a paga e kandela. No 
tabatin herido. 
E kompania di elektri- 
sidat a bini na e sitio pa 
kita koriente. Brantwer 
a hasi un investigashon 
mas aleu pa determiná 


kousa di e kandela i a re- 
sultá ku un korto sirkuito 
tabata kousa di e kandela. 
Daño na e edifisio ta- 
bata limitá. Polis a sera 
kaya un ratu pa e servi- 
sionan konserní por a hasi 
nan trabou. 

AVIASHON 


SAO PAULO – Un Boe- 
ing 777-300 di KLM a dal 
sigur den un balòn duran- 
te aterisahe na Sao Paulo 
Guarulhos, Brasil. 
E avion, registrá PH- 
BVW, djaluna mèrdia ban- 
da di kuartu pasá di unu 
a lanta for di Schiphol. 
Despues di un buelo di kasi 


KLM 777 ta dal den balòn durante aterisahe 


11 ora i mei, e avion tabata 
aserkando e aeropuerto di 
Sao Paulo. 
Momentu ku e avion ta- 
bata na altura di 150 meter, 
e pilotnan a notifiká e trá- 
fiko aéreo ku e avion a dal 
kontra un balòn. Apesar di 
esaki, e avion a aterisá seif 
na su destinashon final. 


“Nos a bula sigur banda 
di tres balòn i un di nan a 
bula den nos motor na man 
drechi,” segun un di e pilot- 
nan di KLM. Di ku tipo di 
balòn ta trata, no ta konosí. 
Sí e choke a kondusí 
na daño, no ta konosí. En 
todo kaso relashoná ku e 
insidente e aeropuerto Sao 
Paulo Guarulhos a keda 
será temporalmente pa in- 
spekshon. Dor di esaki dos 
buelo di LATAM mester a 
desvia. Unu tabata biniendo 
for di Salvador, miéntras e 
otro tabata saliendo for di 
Santiago de Chile. 
Un buelo di GOL Air- 
lines por a baha riba un otro 
pista di aterisahe di Sao 
Paulo Guarulhos. E 777 
di KLM a lanta buelo bèk 
pa Schiphol normal segun 
skema. 


IBIZA – Mas buelo di 
Transavia djasabra mèrdia 
mester a desvia dor ku un 
Airbus A321 di Lufthansa 
a blòkia e pista di aterisahe 
di aeropuerto di Ibiza. Un 
buelo di KLM tambe a keda 
afektá. 
Esaki a bini debí ku dos 
tayer di e avion durante un 
aterisahe duru a rementá. E 
avion, registrá D-AIRU, a 
bin para na e final di pista. 
Einan el a keda pará pa al- 


Transavia ta desvia despues di insidente 


gun ora. Dikon no a kit’é 
lihé for di e pista no ta ko- 
nosí. 
Segun AV Herald, e 
aeropuerto a keda será pa 
kuater ora, pasobra e tin 
solamente un pisa di ateri- 
sahe. Dor di esaki 44 buelo, 
di kua 21 yegando i 23 sa- 
liendo, a keda anulá. 
Banda di esei mester 
a desvia 14 buelo. Dos di 
nan tabata Boeing 737’s di 
Transavia. E promé avion 


registrá PH-HZG, djasabra 
a lanta for di Schiphol di- 
rekshon Ibiza. Riba e isla e 
avion a sirkulá rònt despues 
ku a resultá ku e no por a 
baha. Dor di esei a disidí pa 
desvia pa Palma de Mallor- 
ca, un isla ost di Ibiza. 
E siguiente mainta e 
avion a lanta tòg pa e isla 
bisiña pa despues sigui pa 
Rotterdam. Un otro 737, e 
PH-HBL, a sali for di Eind- 
hoven i meskos ku e otro 
avion di Transavia, mester 
a hasi un aterisahe no planiá 
na Palma de Mallorca. 


Aparte di Transavia, un 
avion di KLM tambe mes- 
ter a desvia. Un 737-800, 
registrá PH-HSE, dilanti 
kosta di Barcelona a hasi un 
rònchi pa despues disidí pa 
hasi un aterisahe no planiá 
den e estado akí. Mas lat 
anochi e avion a bula ainda 
pa Ibiza pa despues ku hopi 
retraso regresá Schiphol. 


CONGO – Un Airbus 
A330 di Brussels Airlines 
tabata pará pa algun dia 
dañá na e aeropuerto di 
Kinshasa, den e Repúb- 
lika Demokrátiko Congo. 
Kantidat di pasahero rabiá 
a tuma lei den nan mes 
man i a subi e plataforma. 
E Airbus A330, reg- 
istratá OO-SFF, a yega e 
aeropuerto di Kinshasa 
djabièrnè 
mèrdia. 
Me- 
sun anochi e avion tabata 
planiá pa regresá Bruse- 
las, pero debí na problema 
tékniko a anulá e buelo. E 
anulashon a sòru pa frus- 
trashon serka a pasahero- 
nan, mirando ku awor nan 


Pasaheronan rabiá ta 
subi plataforma 


mester warda un dia pa un 
segundo intento. 
Momentu ku e pasa- 
heronan e siguiente anochi 
a tende ku e buelo atrobe 
no ta sigui, un kantidat di 
nan a tuma akshon. Mas òf 
ménos 70 pasahero rabiá a 
subi e plataforma i bai di- 
rekshon di e avion. E grupo 
a bai para dilanti e trapi di e 
avion kaminda personal di 
plataforma a para nan. 
Ku ayudo di Polis i sig- 
uridat di e aeropuerto, a 
guia e pasaheronan despues 
di mas òf ménos tres kuartu 
di ora pa e terminal. E avi- 
on finalmente a sali dos dia 
lat pa Bruselas 


BRUSELAS – E tres 
sindikatonan ku ta re- 
presentá guia di tráfiko 
aéreo Belgikano, ta me- 
nasá ku akshon. Nan ta 
mal kontentu tokante e 
planifikashon di roster i 
a pone ultimatum serka 
e organisashon di guia 
di tráfiko aéreo Skeyes, 
pa yega na un solushon. 
Na 2019 a kuminsá 
ku un tèst ku e asina 
yamá mekanismo di pl- 
anifikashon nobo ku lo 
a dura un aña. Dor di 
periodo di Corona, a 
prolongá e periodo. 
Segun 
e 
sindika- 
tonan, e proyekto mester 
a finalisá anteriormente 
e aña akí, pero ainda 
ta usa e reglanan di pl- 
anifikashon. Esaki ta 
trese intrankilidat serka 
e personal, ku ta mira 
mas mihó pa rekuperá e 
reglanan bieu. 


Menasa di akshon guia tráfiko aéreo 


Skeyes den su mes pa- 
labra ta bisa ku e ta sor- 
prendé dor di e menasa 
di akshon. Ya pa hopi 
tempu ta tumando lugá 
diskushonnan 
intensivo 
tokante e mekanismo di 
planifikashon nobo ku e 
representantenan di sin- 
dikato. Dentro di poko tin 
tambe un enkuentro nobo 
planiá, segun e organ- 
isashon. E mekanismo di 
planifikashon nobo ku a 
aprobá 
konhuntamente, 
tin komo meta pa integrá 
e tempunan di sosiegu 
nesesario den e skemanan 
di e lider di tráfiko aéreo i 
na mes momentu hasi es- 
fuerso pa e repartishon pa 
tur lider di tráfiko aéreo. 
Maneho 
di 
Skeyes 
awor ke kuminsá ku e 
prosedura di intermedi- 
ashon pa tene eventual 
otro keho di e sindika- 
tonan. 

ARUBA 
NOTA INTERNASHONAL 


AFGANISTAN – Ya 
dos aña muchanan muhé 
na Afganistan no ta bai 
skol básiko mas. Dos aña 
pasá despues di fakansi di 
zomer i e viktoria di Tali- 
ban, skolnan sekundario a 
bolbe habri, pero no pa mu- 
cha muhé. Den futuro nan 
lo por a bai skol bèk, Tali- 
ban a bisa. Esaki a duna e 
muchanan i muhénan spe- 
ransa, pero e speransa akí a 
disparsé. 
Den enseñansa univer- 
sitario tampoko muhénan 
no ta permití i eksklushon 
akí ta bai mas leu ku esaki. 
Hendenan muhé no por bai 
parke i skol di deporte mas 
i por sali solamente pafó ku 
kara tapá i bou di guia di un 
miembro di famia masku- 
lino. 
“Nan mester keda sola- 


Mucha i hende muhé na Afganistan ta pèrdè speransa 
Ya dos aña sin bai skol 


mente na kas. Mas nò,” Fe- 
reshta Wahedi ta bisa den 
un kombersashon ku NOS. 
El a nase na Afganistan i 
a hui ku su famia pa Hu- 
landa. E ta boga pa skolnan 
di mucha muhé na Afgani- 
stan, pero desde ku Taliban 
a tuma mando, esaki kasi- 
mente no ta logra. Ta parse 
ku nos a bai atras 25 aña 
den tempu. 
E kedamentu na kas 
di muhénan tin hopi kon- 
sekuensia straño. Matrimo- 
nio hubenil a oumentá. Wa- 
hedi: “Ta obligá muchanan 
muhé pa kasi hopi yòn. Di 
e manera akí mayornan 
ta spera ku nan yunan por 
haña un mihó bida.” 
Tin desempleo, tantu 
serka e hòmbernan komo 
muhé. Muhénan solamente 
por traha na sitionan ka- 


minda muhénan por bini, 
manera den hospital na e 
seshonnan di parti i ge- 
nealogia. Dor di esaki hopi 
muhé no tin entrada. 
Wahedi ta konta ku hopi 
biá hendenan no tin otro 
opshon ku laga nan yunan 
kasa. 
“Tempu ku muhénan 
ainda por a studia, nan a 
siña pa pensa pa nan mes,” 
Wahedi ta konta. Awor e ta 
otro, muhénan no ta riska 
pa duna nan opinion, paso- 
bra nan ta dependiente di 
hòmber pa kuminda i kas. 
Tambe tin hopi mas em- 
baraso tempran. Esaki por 
trese komplikashon kuné, 
pero muhénan por bai sol- 
amente dòkternan muhé. 
Awor ku studiamentu pa 
muhé no ta posibel mas, 
no ta bini dòkternan muhé 


aserka. Sí despues di algun 
generashon no tin dòkter 
muhé mas, kiko nan mester 
hasi, Wahedi ta puntra. 
Mas aleu bo ta mira hopi 
muhé ta pidi limosna riba 


kaya. Hopi biá nan ta hasi 
esaki momentu ku nan tin 
solamente yu muhé. Sin yu 
hòmber, no tin futuro finan- 
siero, segun Wahedi. 


CHINA – Den ost di 
China tin dies morto i 
ocho herido a kai, komo 
konsekuensia di tornado. 
Outoridatnan Chines ta 
atvertí hendenan pa yo- 
bida pisá i bientu fuerte e 
siman akí. 


Miedu pa mas mal tempu 
Morto i herido dor di tornado 


Djamars e region di 
kosta Jiangsu, nort di 
Shanghai, a keda asotá 
dor di dos tornado devas- 
tador. E siudatnan Suqian 
i Yancheng ta esnan mas 
asotá. Kas 1600 kas a re- 
sultá dañá. 


Riba e plataforma di 
media sosial Chines, Wei- 
bo, por mira imágennan di 
e desaster. “Mi tabata pará 
na porta momentu ku mi a 
mira panelnan solar i palu 
bula den laira,” un habi- 
tante di Suqian ta skirbi. 
Ya pa hopi tempu e 


region tin problema ku 
wer ekstremo. Yüni pasá 
Jiangsu a keda asotá pa 
hopi yobida, bientu fuerte 
i hagel di sinku centimeter 
grandi. E servisio di wer 
Chines ta atvertí pa mas 
mal tempu i ta konsehá 
siudadanonan pa keda den 


kas i ta alerta. 
Otro partinan di China 
tambe a haña nan e zomer 
akí ku mal tempu. Luna 
pasá un kantidat rekòrt di 
awa a kai na Peking. Dor 
di esaki 20 persona a muri 
i mester a evakuá míles di 
hende. 

ARUBA 
KORSOU 


W I L L E M S T A D / 
ORANJESTAD – Djalu- 
na 21 di ougùstùs Korte 
den Promé Instansia Aru- 
ba a start ku e programa 
yamá Caribbean Summer 
Court. Ta trata di un stazje 
intenshoná pa studian- 
tenan di lei di Caribe ku 
bon resultadonan di estu- 
dio. 


Eksitoso Caribbean Summer Court 


Tabatin 
hopi 
interes 
bou dje studiantenan pa e 
posibilidat úniko, pero fi- 
nalmente a selektá Alec 
Besaril di Univesridat di 
Leiden i Karensa Geerman 
di Universidat di Utrecht pa 
sigui e stazje aki na Hof. 
Durante e stazje aki nan 
a haña un bon imágen di e 
trabou di hues. Nan por a 


sinta komo grifir durante 
seshonnan di korte banda 
di un hues. Tambe nan 
a sera konosí ku timnan 
di derecho sivil, derecho 
penal i derecho guberna- 
mental. 
E stazje a dura tres si- 
man i tabata hopi instruk- 
tivo pa e studiantenan. 


WILLEMSTAD 
-- 
Ministerio di GMN resi- 
entemente a organisá un 
enkuentro ku tur operadó 
di buseo di Kòrsou pa sigui 
elaborá i risibí instrukshon 
konkreto kon pa atendé ku 
e mas resien malesa di ko- 
ralnan den Karibe, ‘Stony 
Coral Tissue Loss Disease’. 
Ministerio di GMN a 
bini ta informá komunidat 
kaba di e malesa akí i a 
publiká momentu ku Min- 
ister Presidente Pisas a bai 
sambuyá pa e mes tuma 
nota di e situashon di aten- 
shon riba kua e minister a 
tuma akshon tambe. 
Durante e enkuentro, dr. 
Mark Vermeij un bes mas 
a mustra e operadónan di 
buseo den detaye kon mes- 
ter apliká e remedi pa kom- 
batí e malesa i tambe kon 
distinguí e malesa nobo for 
di otro malesanan. 
Tabatin 10 operadó di 
buseo presente i na final di 
e enkuentro nan a registrá 
pa risibí e remedi Antibioti- 


Pa apliká riba koral pa kombatí malesa 
Operadónan di buseo ta risibí remedi 


cum amoxicilline i un spùit 
kua nan ta bai uza momen- 
tu ku nan bai sambuyá. 
E remedi ta konsistí di 
un puiru i un pasta Base 2b 
ku mester meskla. Mester 
yena e meskla den un spùit 
i bou di awa mester spùit e 
remedi riba partinan afektá 
di e koral i hunta esaki ku 
dede alrededor di e parti af- 
ektá. 
No ta un tarea fásil, pero 
e operadónan di buseo ta 
kolaborá ku esaki, pasobra 
koralnan sano ta di sumo 
importansia pa nan indu- 
stria. 
Ta bai organisá un en- 
kuentro ku un último grupo 
mas di operadó di buseo i 
asina por konkluí ku tur a 
risibí e remedi. 
Koralnan ku tin e male- 
sa akí por mira esaki na e 
manchanan blanku ku ta 
aparesé riba e koral. Minis- 
ter Presidente Pisas a tuma 
nota di e konsekuensianan 
ku e malesa akí por tin pa 
Kòrsou i a tuma akshon rá- 


pido. Koralnan sano ta im- 
portante pa nos industria di 
buseo, pero tambe di sumo 
importansia pa eksistensia 


di un kantidat di piská ku 
nos ta konsumí. 
Ministerio di GMN ta 
sigui informá komunidat di 


e akshonnan ku ta tumando 
pa atendé ku e problemá- 
tika akí. 

ARUBA 
STATIA/SABA/ST. MAARTEN 


Djabièrnè 15 di sèptèmber studiantenan di MAC School, 
a bishitá Departamentu Meteorológiko di Sint Maarten. 
Durante e bishita, e alumnonan a siña mas tokante wer. 


Studiantenan di MAC School a bishitá Meteo 


PHILIPSBURG – Pro- 
mé Minister i Minister di 
Asuntunan General, Sil- 
vera Jacobs, a embarká 
riba un biahe diplomátiko 
signifikativo, partisipando 
na e di 78 seshon di United 
Nations General Assembly 
(UNGA) na New York City. 
E bishita históriko akí, 
ta indiká e importansia di 
presensia di Sint Maarten 
den e estado global i ta en- 
fatisá e ròl vital ku e isla ta 


Promé Minister ta atendé UNGA 2023 


hunga den asuntunan glob- 
al krítiko. 
UNGA a inisiá djadum- 
ingu 17 di sèptèmber i ta at- 
endé pènelnan riba energia, 
igualdat di género, violensia 
kontra hende i mucha muhé 
i un resepshon di UNICEF. 
E partisipashon di Pro- 
mé Minister na UNGA, 
ta reflehá Sint Maarten su 
kompromiso pa koperashon 
internashonal i desaroyo 
sostenibel. 


Komo e lider di e isla 
vibrante i resiliente, e pro- 
mé mandatario ta trese un 
perspektiva úniko pa e ko- 
munidat global, ku bista 
riba e impaktonan di kam- 
bio di klima, resiliensia 
ekonómiko i desaroyo sos- 
ial. 
Promé Minister Jacobs 
a ekspresá su gradisimentu 
pa e oportunidat pa rep- 
resentá Sint Maarten na e 
evento prestigioso akí. 


THE BOTTOM – Ado- 
lesentenan yòn, hopi kom- 
pañá pa nan mayornan, 
a bini huntu na kantidat 
grandi pa e apertura ofisial 
di e sentro pa hubentut The 
Spot djabièrnè 15 di sèp- 
tèmber. 
The Spot ta un inisiativa 
di e departamentu di desar- 
oyo komunitario di Entidat 


Sentro di hubentut The Spot a habri 


Públiko Saba, pero a bira 
realidat ku koperashon di 
hubentut mes. 
E nòmber The Spot taba- 
ta un idea ku a bini durante 
un reunion ku e konseho di 
studiante di Saba Compre- 
hensive School (SCS). 
The Spot no solamente 
ta dirigí riba hubentut, pero 
tambe pa henter e komu- 


nidat, kreando un efekto 
dominante. E meta ta pa 
kultivá lidernan yòn re- 
sponsabel, pashoná i kon- 
fidente, ku ke kontribuí 
positivamente na e sosie- 
dat. The Spot ta konsistí di 


dos edifisio prinsipal i un 
konstrukshon mas chikitu. 
Un di e edifisionan prinsi- 
pal ta dediká pa klupnan di 
hubentut, kaminda huntu 
ku otro kosnan, hubentut 
por komprometé den arte, 


músika i kultura. E segun- 
do edifisio prinsipal ta e 
sala i kamber di wega. E di 
tres edifisio mas chikitu ta 
pa atministrashon, pero por 
us’é tambe komo un sala di 
reunion. 

ARUBA 
ARUBA 


ORANJESTAD – Pas- 
toral Hubenil Noord (PHN) 
ta un organisacion pasto- 
ral cu a wordo lanta mas 
of menos un aña pasa y ta 
cay bou di Parokia Santa 
Anna, situa na Noord. Un 
di e metanan ta pa guia e 
hobennan den nan tarea 
pastoral y pa yuda nan de- 
saroya nan habilidadnan. 
P’esey e grupo di PHN 
cu a atende e Hornada 


ORANJESTAD -- Re- 
cientemente, Minister di 
Cultura, Xiomara Maduro, 
tabata un di e invitadonan 
di Artisa pa presencia e 
desvelo di e mural di e ar- 


Un di e muralnan di mas nobo den caya di San Nicolas 


tista local Paul Wong. E 
atardi aki a cuminsa cu un 
tour duna door di Tito Bo- 
livar caminda cu a presen- 
cia un obra di mosaik na 
comienso di caya grandi di 


Omaira Silva. 
E obra aki, un octopus 
completamente 
traha 
di 
mosaik, ta un bunita adi- 
cion na e cayanan di San 
Nicolas. Despues di esaki 
e tour a sigui pa e siguiente 
stop cu tabata un mural 3D 
di e nomber di Aruba, traha 
pa nos artista local Rob- 
ert Solognier, miho conoci 
como Ice One. 
E obra aki ta un obra 
cu ta captiva tur esnan cu 
pasa mir’e mirando cu e ta 


consisti di diferente com- 
ponentenan cu ta forma nos 
Pais, manera San Nicolaas 
store, Kapel di Alto Vista y 
e Lighthouse pa menciona 
algun. 
Sin duda un mural cu 
ta duna realse na locual ta 
haci nos Pais uno unico. Fi- 
nalmente, e tour a caba cu e 
desvelo di e mural di Paul 
Wong titula ‘Mi forsa’ cu 
ta e escudo di Aruba traha 
den forma cu e leon ta haya 
un bida, cu e palabranan 


‘un tin nada pa kibre’, po- 
niendo enfasis riba e forsa 
di nos Pais. 
Minister 
Maduro 
ta 
gradici Artisa pa e invita- 
cion y tambe ta gradici tur 
artista cu a duna nan contri- 
bucion na e Aruba Art Fair, 
creando obranan unico un 
biaha mas pa tur esnan cu 
bishita por admira. Un in- 
vitacion ta bay pa tur esnan 
cu no a bishita San Nicolas 
ainda, pa pasa y admira e 
obranan di mas nobo. 


Pastoral Hubenil Noord a tene Presentacion 


Mundial di Hubentud e aña 
aki na Portugal, yen di en- 
tusiasmo a scoge 15 di sep- 
tember ultimo pa tene un 
Presentacion di nan Biahe 
den Centro Apostolico Sta. 
Anna pa comparti nan ex- 
periencia, convivencia y 
conocemento cu e otro ho- 
bennan di PHN, y mayor- y 
catekistanan di PHN. 
E grupo a trata diferente 
aspecto di e biahe y a sa di 


contesta basta pregunta cu 
firmesa. Loke a resalta ta e 
hospitalidad y devocion di 
e casnan di famia caminda 
nan a keda na Meirinhas, 
culmina pa e encuentro cu 


Papa Francisco na Lisboa. 
Na final di e actividad, 
tur presente por a disfruta di 
un dushi treat cu oportuni- 
dad pa socialisa. Presente 
na e evento importante aki 


pa e hobennan tabata pas- 
toor Santiago di Parokia 
Santa Anna y miembro- 
nan di directiva di Pastoral 
Hubenil Aruba, Reginald y 
Mirla Winklaar. 

ARUBA 
HULANDA 


ROTTERDAM – Un 
mucha muhé di 11 aña di 
Rotterdam ku desde djad- 
umingu 
anochi 
tabata 
pèrdí, a keda hañá bèk 
djaluna anochi na Heesch 
den Brabant. Polis a hañ’é 
den un outo ku un hòmber 
di 23 aña di Oss, kende a 
keda detené. 
Mayornan di e mucha 
a bati alarma djadumingu 
momentu ku a resultá ku 
e mucha no tabata na kas 
mas. Polis a kuminsá ku 
un akshon di búskeda 
grandi i reshèrshe tabata 
por a haña sa unda po- 
siblemente e mucha ta- 
bata, Rijnmond ta skirbi. 
Danki na imágennan di 
kámara, e sospechoso di 


Hòmber detené 
A haña mucha pèrdí 


23 aña tambe a bin den 
imágen. 
Djaluna mesora Polis 
a bai na kas di e hòm- 
ber, pero no a haña niun 
hende. Mas lat anochi a 
mir’é den su outo riba un 
sitio di parker na Heesch. 
Agentenan a haña e mu- 
cha kende tabata sintá 
banda di e hòmber. 
E mucha ta bon di salú 
i a hib’é Warda di Polis. 
No ta kla kiko e relashon 
entre e sospechoso i e 
mucha. Polis ta papiando 
kuné i ta spera ku e por 
konta mas. 
E sospechoso di 23 aña 
ta detené riba sospecho di 
sekuestro. E ta será ainda 
i ta interog’é. 


HULANDA – Huland- 
esnan ta husga Rei Willem- 
Alexander ku un promedio 
di 6,6 i Reina Máxima ku 
un 7,1. Esaki a sali na kla 
for di un enkuesta ku Ipsos 
a hasi riba enkargo di NOS. 


Hulandesnan ta husga Rei Willem-Alexander ku un 6,6 


E sifra di Willem-Al- 
exander ta rasonablemente 
stabil kompará ku e 6,5 riba 
Dia di Rei anteriormente e 
aña akí. E último añanan 
tabatin menshon di un ba- 
hada. 


E sifra ku Reina Máxima 
a haña a baha. Hulandesnan 
a husg’é ku un 7,1. Riba Dia 
di Rei esaki tabata 7,3. Na 
2020 ainda esaki tabata un 
8. 


DEN HAAG – Polis 
na Den Haag a detené 18 
persona rònt di e aktivi- 
datnan di Prinsjesdag. E 
kantidat akí ta lòs di e kasi 
200 detenshonnan durante 


Polis ta detené 18 persona rònt di Prinsjesdag 


e protesta di Extinction 
Rebellion. E aktivistanan 
di klima di nobo di blòkia 
A12. Na Kneuterdijk den 
e sentro di Den Haag, a 
detené 15 persona pa vio- 


lashon di e lei públiko pa 
manifestá. A detené tres 
hende banda di e ruta di e 
rekorido Real pasobra nan 
no ke a identifiká nan mes, 
segun Polis. 


EMPEL – Dor di un in- 
sidente djaluna e yu muhé 
di 3 aña di un trahadó di un 
akohida pa mucha na Empel 
a muri. Esaki ta pará den 
un informe di e akohida ‘t 
Goudvisje. Djaluna a haña 
e mucha morto riba tereno 
di hunga di e akohida. 
Nos pensamentu na pro- 


Mucha ku a muri ta yu trahadó di e akohida 


mé instante ta bai na e may- 
ornan, famia i sernan kerí. 
Nos tim i nos organisashon 
ta kombibí ku nan, segun 
direktor Marjolein van der 
Spek den un deklarashon 
pa prensa. 
Segun e direktor, e mu- 
cha ta yu di un trahadó di 
e akohida. Banda di 1’or a 


alarmá servisionan di yu- 
dansa pa e mucha ku tabata 
na suela riba e tereno pafó. 
A trata na reanimá e mu- 
cha, pero sin resultado. 
Polis na e momentu akí 
ta hasiendo investigashon. 
E direktor ta bisa ku esaki 
ta sosodé den estrecho ko- 
perashon ku e instansianan 
enbolbí ku ta hasiendo in- 
vestigashon profundo di e 
insidente trágiko akí. 

ARUBA 
DEPORTE 


KRALENDIJK--Dja- 
mars último nos selekshon 
di futbòl femenino tabatin 
su último treinen komo pre- 
parashon, su último seshon 
di treinen komo prepara- 
shon pa su promé wega di 
damas rumbo pa Conca- 
caf W Road to Gold Cup, 
su promé wega futbòl di 
damas rumbo pa Kopa di 
Oro. E partido mes, e kom- 
promiso aki lo tuma lugá 
awe djaweps 21 di sèptèm- 
ber 2023 pa 8or anochi den 


Boneiru vs Turks & Caicos awe 


Stadion Antonio Trenidad 
na Rincon, unda ku nos 
selekshon di futbòl femeni- 
no lo enfrentá Turks & Cai- 
cos Islands. 
Un yamada ta bai na 
henter komunidat boneri- 
ano, na tur boneriano pa 
sostené nos selekshon di 
damas durante e wega aki 
awe djaweps 21 di sèptèm- 
ber 2023, e wega históriko 
aki kontra Turks & Caicos 
Islands 8or awe nochi. 
Karchi entrada pa e 


KRALENDIJK--E tim 
di biliart bola-8 di Nort 


partido aki ta optenibel na 
diferente sitio di benta pa 
por presensiá e partido aki i 
apoyá nos selekshon di fut- 
bòl di damas kontra Turks 
& Caicos Islands. 


Azteca 5-0 riba Rico Chet 


Saliña ku ta Azteca, dja- 
mars último riba e promé 
dia di kampionato biliart 
bola-8 di nos isla, a gana o 
sea blankia e ekipo di Rico- 
chet ku skor di 5-0. 
Djamars último 19 di 
sèptèmber 
2023 
tabatin 
apèrtura 
di 
kampionato 
biliart bola-8 di nos isla den 
sala di biliart di Kompleho 
Deportivo Jorge Nicolaas 
na Kaya Amsterdam. 
Riba e dia aki tabatin 
dos partido di kua un di e 
partidonan di e anochi ta- 
bata e partido entre Azteca 
i Rico Chet. 
Azteca den e partido aki 


a gana o sea blankia Rico 
Chet ku skor di 5-0. 
Azteca – Rico Chet 5-0. 
G. Molina – R. Pourier 
2-0. 
M. Vis – H. Valentijn 
2-0. 
A. Ford – C. Soliano 2-0. 
G. Serberie – R. Sint 
Jago 2-1. 
J. Josephia – I. Chris- 
tiaan 2-0. 
Riba potrèt un bista di e 
partido. 


KRALENDIJK--E tim 
di biliart di Antriòl Pariba 
ku ta The Untouchables, 
djamars último ku tabata 
e promé dia di kampionato 
biliart bola-8 pa e aña aki, 
a gana di Cazadores ku 
skor di 5-2. 
Pa loke ta e partido riba 
su mes, The Untouchables 
a sali pika dilanti 10 pa 
despues Cazadores empa- 
tá e partido 1-1. 
Despues di esaki The 
Untouchables ta gana 3 
siguí pa bai dilanti 4-1. 
Cazadores ta reakshoná 
i gana unu pa kòrta ben- 
taha na 2-4, loke tabata tur 
tambe pa e ekipo aki, ya 
ku despues di esaki The 


The Untouchables a gana Cazadores 


Untouchables ta gana 1 
mas pa gana e partido 5-2. 
Sètnan di e partido. 
Cazadores – The Un- 
touchables 2-5. 
Wilkin G – Ch. Thom- 
as 0-2. 
Julian V. – A. Martine 
2-0. 
Mayrol A. – P. Cicilia 
0-2. 
Merardo P. – H. Duran 
1-2. 
Baez E. – J. Blanco 0-2. 
Ruiz L. – Ch Janzen 
2-0. 
Evertsz D - G. Alberto 
0-2. 
Riba potrèt un bista di 
e partido. 


Djárason 20 sèptèmber 2023 
19 


ARUBA 
DEPORTE 


KRALENDIJK--Di 
akuerdo ku informashon- 
nan ku nos a risibí for di 
Hulanda, Tim Janchi Boys 
di Tilburg a gana di Talento 
Boneriano ku skor di 2-1, 
esaki djadumingu último 
aya na Hulanda. 
Team Talento Boneriano 
a hunga un partido amisto- 
so veterano kontra e ekipo 
Team Janchi Maxwell Boys 
di Tillburg. 
E partido a finalisá ku 
skor di 2-1 na fabor di Jan- 
chi Boys di Tilburg. 
Tabata un partido ku 
hopi tenshon di kuminsam- 
entu te final. Ámbos ekipo 
a keda satisfecho kon e par- 


Janchi Boys a gana Talento Boneriano 


tido a terminá. 
E ekiponan a hunga nan 
bala manera nan ta deseá 
komo tim veterano. Nan ta 
yama danki na tur e faná- 
tikonan i tambe na e tim di 
Janchi. 
Tambe un danki ta bai 
na nan spònser Son Doggy 
Dog, ku nan ta deseá hopi 
forsa. Tambe ta partisipá 
pa Herbert Manuela lo bai 
tuma e enkargo pa Union 
50+. 
Carlos Weijman i Roy 
Abrahams ta atendé ku 
Union 35 i 40+. Talento 
Boneriano ta deseá pueblo 
di Boneiru un bon siman. 


KRALENDIJK--E 
skema pa e torneo di Bo- 
las di Bonaire Angels 
ta konosí, torneo ku ta 
tuma lugá e siman aki di 
djaweps 21 pa djadumin- 
gu 24 di sèptèmber 2023. 
Un total di 15 ekipo 
den 2 pul lo partisipá den 
e torneo. 


Pul A. 
Divi. 
Energizer 1. 
Jong Bonaire. 
NRS. 
OMNI. 
Lets Do It. 
Viyoma. 


Pul B. 
Terra Blanku. 
Energizer 2. 


Torneo bolas komersial miksto 
KKPK. 
NNABPP. 
Sailing Power. 
Ban Pa Bai. 
OLB. 
Mariadal. 
Di e 15 timnan den 2 
pul tin un pul di 7 ekipo 
un pul di 8 ekipo. Pa loke 
ta klasifikashon, 4 tim di 
kada pul lo klasifiká. Mes- 
ter tin un dama riba vèlt 
hungando. Wega lo dura 
50 min sin para oloshi. Fi- 
nal ta di 1 ora. Lo no tin 
“waiting time”. 
Premiashon. 
Kampion. 
Supkampion. 
Di 3 lugá. 
Mihó boche. 
Mihó arime. 


K R A L E N D I J K - 
-Djasabra 16 di sèptèm- 
ber SV Hobon lo mester a 
enfrentá ATM, esaki den 
stadion di Playa. 
Wega ku tabata pro- 
gramá pa kuminsa 17:45 
pm. 
Tur dos ekipo tabata 
poko lat debí na hun- 
gadónan ku pa motibu di 
otro kompromisonan a 
yega un par di minüt lat. 
E ekipo di Hobon a 


Wega amistoso Hobon i ATM 


kompletá i komo ku ATM 
tabata falta hungadó, tur 
dos ekipo a bai di akuer- 
do ku otro pa hungadónan 
di Hobon yuda pa ATM 
kompletá pa tòg forma pa 
hunga un partido amis- 
toso. 
Árbitro di e partido 
tabata Nando Bernabela. 
Nos mester bisa ku entre 
ATM i Hobon tin bon ko- 
perashon. 
Wega a drai bon i de- 


portivamente hungá pa 
ambos “team”. Tabata e 
tim di Hobon ku a sali 
ganá di e tim di ATM ku 
skor di 4 pa 2. Den Hobon 
a debutá un kiper nobo 
den gol, esaki den per- 
sona di Sambo. 
Mirando ku ta bai tin 
final di e torneo i ku ta 
tuma lugá na Fèlt Pal’i 
Tamarein na Nort Saliña, 
SV Hobon lo no tin wega 
djasabra 23 di sèptèmber. 

Relashoná ku Dia Mundial di Limpiesa, Sea Turtle Con- 
cervation Center (STCB), a tene un akshon di limpiesa 
den laman. STCB ta gradisí tur sambuyadó ku a djòin e 
akshon. Danki na Dive Friends Bonaire pa a laga hasi 
uso di Dive Inn i tambe tur spònser. A saka hopi liña di 
piska for di laman i te asta un turtuga kawama a djòin 
e grupo. 


Akshon di limpiesa den laman 


